36. ΑΠΟΦΑΣΙΣ ΚΥΒΕΡΝΗΤΙΚΟΥ ΟΙΚΟΝΟΜΙΚΟΥ ΣΥΜΒΟΥΛΙΟΥ της 23 Μαΐου/5 Ιουν. 1959 Περί καθιερώσεως παρά τη Τραπέζη της Ελλάδος και επί εξουσιοδοτουμέναις Τραπέζαις μετατρεψίμων εξωτερικών λογαριασμών. Λαβόν υπ' όψει α)την υπό του Προέδρου αυτούΥπουργού του Συντονισμού-εισήγησιν περί της ανάγκης καθιερώσεως εν Ελλάδι μετατρεψίμων εξωτερικών λογαριασμών καταθέσεων δικαιούχων εξωτερικού και της ευθυγραμμίσεως του συναλλαγματικού καθεστώτος της χώρας προς τας τελευταίας νομισματικάς εξελίξεις εν Ευρώπη, ως και τα πλεονεκτήματα τα οποία θα συνεπήγετο η καθιέρωσις του συστήματος τούτου παρ' ημίν, β) την σύμφωνον γνώμην και εισήγησιν της Νομισματικής Επιτροπής της υπ' αριθ. 1097/22.5.59 θέμα 1ον συνεδριάσεώς της, γ)τα άρθρ. 3 και 10 του Νομ. 3076/54, άρθρ. 1 και 1γ Α.Ν. 395/45, άρθρ. 4, 5, 7, Α.Ν. 879/46 και άρθρ. 2 παρ. 2 και 4, περίπτ. ς' Νόμ. 5422/32, αποφασίζει: (Αντί της σελ. 166,03(α) Σελ. 166,03(β) Τράπεζα της Ελλάδος 12.Θ.ε.34-36 1.Την καθιέρωσιν παρά τη Τραπέζη Ελλάδος και ταις εν Ελλάδι εξουσιοδοτημέναις Τραπέζαις των κάτωθι δύο κατηγοριών μετατρεψίμων εξωτερικών λογ/σμών καταθέσεων δικαιούχων εξωτερικού. Α' Εξωτερικοί Λογ/σμοί καταθέσεων όψεως εις δραχμάς: Οι λογαριασμοί ούτοι θα λειτουργούν ως ακολούθως: Τροφοδοτούνται: 1)Δια του προϊόντος εκ της πωλήσεως εισαγομένου, και υπό της Τραπέζης της Ελλάδος εκάστοτε καθοριζομένου ως μετατρεψίμου συν/τος μη υποχρεωτικώς εκχωρητέου. 2)Δια του εις δραχμάς αντιτίμου των απαιτήσεων αλλοδαπών εξ εισαγωγών αγαθών και παροχής υπηρεσιών των εν Ελλάδι, εφ' όσον τυγχάνουν διακανονιστέαι εις μετατρέψιμον συν/γμα. 3)Διά μεταφορών εξ άλλων εξωτερικών λογαριασμών καταθέσεων όψεως εις δραχμάς ως επίσης και εκ των κατωτέρω μνημονευομένων λογ/σμών καταθέσεων όψεως εις συν/γμα. 4)Δια δραχμών προερχομένων εξ ετέρων απαιτήσεων αλλοδαπών δυναμένων κατά νόμον να εξαχθούν εις μετατρέψιμον συνάλλαγμα. 5)Δια τόκων επί των εν λόγω καταθέσεων εις δραχμάς. Τα διαθέσιμα των λογαριασμών αυτών χρησιμοποιούνται άνευ ειδικής αδείας: 1)Δια την πληρωμήν εξαγομένων αγαθών εκ της Ελλάδος. 2)Δι' επενδύσεις και εν γένει αγοράν αγαθών και υπηρεσιών εν Ελλάδι. 3)Δια μεταφοράν εις άλλους εξωτερικούς λογ/σμούς καταθέσεων εις δραχμάς. 4)Δι'αγοράν συναλλάγματος προς μεταφοράν του εις το εξωτερικόν. 5)Δι' αγοράν συναλλάγματος προς τροφοδότησιν εξωτερικού λογ/σμού καταθέσεων όψεως εις συνάλλαγμα. Πάσα ανάληψις εκ των ανωτέρω λογ/σμών καταθέσεων όψεως εις δραχμάς συνεπάγεται αυτομάτως την απώλειαν του δικαιώματος μετατρεψιμότητος του αναληφθέντος ποσού. Β' Εξωτερικοί Λογ/σμοί καταθέσεων όψεως εις συν/γμα. Τροφοδοτούνται: 1)Δι' εισαγωγής συν/τος όπερ καθορίζεται εκάστοτε ως μετατρέψιμον υπό της Τραπέζης της Ελλάδος. 2)Διά του εις συν/γμα αντιτίμου των απαιτήσεων αλλοδαπών εξ εισαγωγών αγαθών και παροχής υπηρεσιών των εν Ελλάδι, εφ' όσον αι απαιτήσεις αύται τυγχάνουν διακανονιστέαι εις μετατρέψιμον συνάλλαγμα. Σελ. 166,04(β) 3)Διά της μεταφοράς εξ άλλων εξωτερικών λογ/σμών καταθέσεων όψεως εις συν/γμα, ως επίσης εξ εξωτερικών λογ/σμών καταθέσεων όψεως εις δραχμάς. 4)Δια μετατρεψίμου συν/τος προερχομένου εξ ετέρων απαιτήσεων αλλοδαπών δυναμένου να εξαχθή κατά νόμον. 5)Διά τόκων επί των εν λόγω καταθέσεων εις συν/γμα. Τα διαθέσιμα των λογαριασμών αυτών χρησιμοποιούνται άνευ ειδικής αδείας: 1)Δια την πληρωμήν εξαγομένων εκ της Ελλάδος αγαθών και παρεχομένων υπηρεσιών εν Ελλάδι. 2)Δι' επενδύσεις και άλλας πληρωμάς εν Ελλάδι. 3)Δια μεταφοράς εις άλλους εξωτερικούς λογ/σμούς καταθέσεων όψεως εις συνάλλαγμα και εις εξωτερικούς λογ/σμούς καταθέσεων όψεως εις δραχμάς. 4)Δια μεταφοράς συναλλάγματος εις το εξωτερικόν. Ο καταβαλλόμενος τόκος επί αμφοτέρων των ανωτέρω κατηγοριών λογαριασμών ορίζεται εις  1 1/2% ετησίως. Προκειμένου περί των παρά τη Τραπέζη της Ελλάδος δημιουργουμένων εξωτερικών λογαριασμών ισχύουν αι διατάξεις του καταστατικού της εν λόγω Τραπέζης. ΙΙ.Εξουσιοδοτεί την Τράπεζαν της Ελλάδος όπως ρυθμίζη τας λεπτομερείας εφαρμογής της παρούσης. Η παρούσα απόφασις επικυρούται και άρχεται ισχύουσα από της 25ης Μαΐου ε.ε. 